text: De ce que Cléomadès dist
   Marine I petit ensousrist.
   Triste ot esté et esplorée ;
   Mais ce l'a moult reconfortée
   Que Cléomadès dist li a
   Que Crompars pas ne l'auera.
   Mais I petit trop longuement
   Tinrent iluec lor parlement,
   Car, entrues que il là estoient
   Et Marine reconfortoient,
   Parla rois Crompars en tel point,
   Si sagement et si à point,
   Que rois Marcadigas li a
   Otroié que Marine aura.
  